RAZPIS ZA 6. TEKMO DRŽAVNEGA PRVENSTVA ČLANOV
v lovu rib z umetno muho

Organizator: Ribiška družina Tolmin
Nedelja, 27. september 2026 – Most na Soči

SPLOŠNO
Muharska tekmovalna podkomisija (MTP) razpisuje 6. tekmo državnega prvenstva članov v lovu rib z umetno muho, ki bo potekala v nedeljo, 27. septembra 2026, na reki Soči oziroma akumulacijskem jezeru Most na Soči, v organizaciji Ribiške družine Tolmin.
Zbor tekmovalcev: Bar Morea, Most na Soči, ob 7.30.
Tekmovalna trasa poteka od začetka galerije do mostu dolvodno, v dolžini približno 1.500 metrov.

ORGANIZACIJA
Vodja tekmovanja je Aljoša Križnič. (Telefon: 031 409 300)

ŠTARTNINA
Štartnina znaša 30 EUR na tekmovalca.
Poravnate jo lahko z naročilnico, s plačilom ob prijavi ali z nakazilom na TRR Ribiške družine Tolmin:
Ribiška družina Tolmin
Trg 1. maja 7
5220 Tolmin
IBAN: SI56 1915 5501 2106 087
Banka: DBS d.d.

URNIK TEKMOVANJA

DOPOLDANSKI DEL
	Čas
	Aktivnost

	07:30–08:00
	Zbor tekmovalcev in žreb

	08:40–08:45
	Odhod na čolne

	08:45–09:00
	Vožnja na traso

	09:00–09:45
	1. del tekmovanja

	09:45–10:00
	Premik

	10:00–10:45
	2. del tekmovanja

	10:45–11:00
	Premik

	11:00–11:45
	3. del tekmovanja

	11:45–12:40
	Glavni odmor



POPOLDANSKI DEL
	Čas
	Aktivnost

	12:40–12:45
	Odhod na čolne

	12:45–13:00
	Vožnja na traso

	13:00–13:45
	4. del tekmovanja

	13:45–14:00
	Premik

	14:00–14:45
	5. del tekmovanja

	14:45–15:00
	Premik

	15:00–15:45
	6. del tekmovanja

	15:45
	Zaključek ribolova

	16:30
	Kosilo/večerja, izračun rezultatov in podelitev




URADNI TRENING
Uradni trening bo potekal v petek, 18. septembra 2026, med 16.00 in 19.00 na tekmovalni trasi.
Tekmovalci se treninga lahko udeležijo samo z veljavno tekmovalno izkaznico LRM.
Za udeležbo na treningu je treba organizatorja obvestiti najkasneje dan prej, saj bomo le tako lahko zagotovili zadostno število čolnov in ustrezno razporeditev.
Prijava na trening:
Telefon: 031 409 300 – Aljoša
E-pošta: predsednik@rdtolmin.si

OBVESTILO TEKMOVALCEM
Prosimo vse vodje ekip in posameznike, da organizatorju najkasneje tri dni pred tekmovanjem sporočijo morebitne odpovedi oziroma odsotnosti tekmovalcev.
Število čolnov in njihovo razporeditev organizator pripravi glede na predvideno število udeležencev, zato vas prosimo, da nas o spremembah obvestite pravočasno, da po nepotrebnem ne zagotavljamo dodatnih čolnov.
Tekmovanje poteka na lastno odgovornost.

Dober prijem! 🎣


Tolmin, 16. september 2026                                                                                                    RD TOLMIN


JEZERO MOST NA SOČI 2026

Časovnica:
7.30-8.00 zbor + žreb
8.40-8.45 odhod na čolne
8.45-9.00 vožnja na traso
9.00-9.45 prvi del tekmovanja
9.45-10.00 premik
10.00-10.45 drugi del tekmovanja
10.45-11.00 premik
11.00-11.45 tretji del tekmovanja
11.45-12.40 glavni odmor
12.40-12.45 odhod na čolne
12.45-13.00 vožnja na traso
13.00-13.45 četrti del tekmovanja
13.45-14.00 premik
14.00-14.45 peti del tekmovanja
14.45-15.00 premik
15.00-15.45 – šesti del tekmovanja
15.45 zaključek ribolova

Navodila in točkovanje:
Tekmujejo vsi tekmovalci, čolni so označeni s številkami 1-12, mesta na čolnu pa s številkami 1 (dopoldan lovi lovi sodi), 2 (dopoldan lovi sodi lovi) in 3 (dopoldan sodi lovi lovi). Na vsakem čolnu je lahko zgolj tekmovalec ene iste ekipe. Ves čas tekmovanja na istem čolnu ostanejo isti trije tekmovalci, v primeru, da je število tekmovalcev različno od 36, 33, 30 itd, mora organizator zagotoviti eno osebo na čoln, ki pa nikoli ne lovi. Žreba se tako, da se od prve ekipe dalje tekmovalce najprej razdeli po različnih čolnih, nato pa še na točno določeno mesto na čolnu, ki pa se spreminja vsak obrat. Čolni bodo označeni s številkami že pred žrebom.
Dopoldan tekmovalec ena LOVI, LOVI in SODI, popoldan pa najprej SODI, LOVI LOVI. Kapetan čolna je prvi in peti obrat. Tekmovalec dve dopoldan LOVI, SODI, LOVI, popoldan pa tudi LOVI, SODI, LOVI. Kapetan je tretji in šesti obrat. Tekmovalec tri pa dopoldan SODI, LOVI, LOVI, popoldan pa LOVI, LOVI, SODI in je kapetan drugi ter četrti rezultat. Na čolnu tako vsak lovi z vsakim v paru in tudi vsak je v tem paru enkrat kapetan. Od šestih obratov tekmovanja vsak lovi štiri obrate, dva pa sodi. Ne glede na to lahko premike čolna opravi KATERIKOLI tekmovalec/sodnik na čolnu. Tekmuje so pa pravilih FIPS – zgolj nekaj pomembnejših dejstev:

1. Lovi se samo, ko čoln miruje, med premiki ribolov ni dovoljen, razen, če se premika s tokom vode ali vetra.
1. Lovi se samo v sede, v sede se meče in v sede se zajema ribo. Vsak lahko zajame zgolj svojo ribo, sodnik ne sme zajeti ribe kakšnemu tekmovalcu. Vstajanje v čolnu je dovoljeno, ampak ta tekmovalec ob tem ne sme loviti. Prepovedano je zajemanje ribe v stoje.
1. Minimalna razdalja na jezeru med čolni je 50m
1. Tekmovalca sedita na čolnu kjer določi kapetan in morata metati v poljubno (levo ali desno), ampak ISTO smer ves čas tekmovanja. Morebitni veter na jezeru imajo tekmovalci lahko zgolj v hrbet.
1. Vsak tekmovalec ima na čolnu lahko največ dve palici, vendar mora biti druga razstavljena in pospravljena, brez pritrjenega koleščka. 

Točkovanje:
Tekmovalec 1 lovi obrate 1, 2, 5, 6
Tekmovalec 2 lovi obrate 1,3, 4, 6
Tekmovalec 3 lovi obrate 2, 3, 4, 5.

Točkuje se po enakovrednem sistemu za vse tekmovalce. Torej vsaka riba 100 točk, vsak centimeter 20 točk … Sistem parni/neparni tukaj ne velja. Dobijo se rezultati posamezno 1-36 in po istem ključu tudi ekipni rezultati.

